cyanic-selkie/wikianc huggingface dataset:
Dzīvības koks (filma)
Pēc vairāku gadu izstrādes un plānoto 2009. un 2010. gada izlaišanas datumu nokavēšanas, "Dzīvības koks" sacentās 2011. gada Kannu kinofestivālā, kur tā ieguva Zelta palmas zaru. Metacritic "Dzīvības koku" atzina par labāko 2011. gada filmu. Filma tika iekļauta 2012. gada Sight & Sound kritiķu aptaujas 250 labāko filmu sarakstā. BBC filmu iekļāva savu labāko amerikāņu filmu sarakstā. Vēlāk BBC kritiķu vērtējumā to atzina par septīto labāko filmu kopš 2000. gada. 2019. gada decembrī Associated Press "Dzīvības koku" atzina par labāko desmitgades filmu. "Dzīvības koks" saņēma trīs Amerikas Kinoakadēmijas balvas nominācijas: labākā filma, labākais režisors un labākais operatora darbs.
Kaliksts I
Pāvests Kaliksts I (, dzimšanas gads nav zināms, miris ) bija Romas bīskaps no 217. līdz 222. gadam un līdz ar to katolisma tradīcijā tiek uzskatīts par vienu no Romas pāvestiem.
Gandrīz visa informācija par šo pāvestu ir atrodama viņa pretinieka Romas baznīcas teologa Ipolīta darbā Philosophumena, tādēļ tās patiesums tiek apšaubīts. Pirms kļuva par pāvestu, Kaliksts I tika izsūtīts uz Sardīniju strādāt raktuvēs.
Atgriezies Romā viņš pāvesta Zefirīna laikā kļuva par priesteri, pēc Zefirīna nāves — par Romas pāvestu. Daļa no garīdzniekiem par pāvestu ievēlēja Ipolītu.
Ipolīts Kalikstu apsūdzēja ķecerībā. Pēc nāves Kaliksts I tika kanonizēts un pasludināts par svēto, tomēr viņa mocekļa nāve tikusi apšaubīta.
Kaliksts I ir kapsētu strādnieku aizbildnis.
Mirbahi
Fon Mirbahi ir vācbaltiešu dzimta, kas 16. gadsimtā ieceļoja Kurzemē un kļuva par lieliem zemes īpašniekiem Piltenes apgabalā un Kurzemes un Zemgales hercogistē, vēlāk Kurzemes guberņā. Krievijas impērijas valdība 1862. gadā atzina Kurzemes fon Mirbahu dzimtas tiesības lietot mantojamu baronu titulu.
Bešīrs el Kudeimī
Bešīrs el Kudeimī (ar; dzimis 1984. gadā) ir Jemenas starptautiskais meistars šahā (2008).
Biogrāfija
2003. gadā Jemenas kluba Al-Wahda Sana'a sastāvā izcīnījis 3. vietu Arābu valstu klubu šaha čempionātā. 2007. gadā uzvarējis Arābu valstu vīriešu šaha individuālajā čempionātā.
Pārstāvējis Jemenas komandu lielākajos komandu šaha turnīros:
Par panākumiem turnīros FIDE 2008. gadā viņam piešķīrusi starptautiskā meistara (IM) nosaukumu.
Pelēču pamatskola
Pelēču pamatskola ir pirmsskolas izglītības un pamata izglītības skola Pelēčos, Pelēču pagastā, Preiļu novadā. Pašreizējā direktore — Anna Karčevska (kopš 1989. gada).
Vēsture
Skola dibināta 1914. gadā.
1961. gadā skola tika pārveidota par astoņgadīgo skolu, bet 1989. gadā skola pārgāja uz 9 apmācības gadiem.
Skola renovēta 2008. gadā, bet 2012. gadā renovēta skolas sporta zāle.
2015./2016. mācību gadā: skolā strādāja 16 pedagogi, mācījās 59 skolēni, pirmsskolas grupu apmeklēja 19 audzēkņi.
Pēc skolas beigšanas mācības var turpināt vidējās izglītības mācību iestādē vai profesionālās vidējās izglītības mācību iestādē. 2015./2016. mācību gadā Preiļu novada dome atļāva atvērt klašu komplektus ar samazinātu skolēnu skaitu.
Sergejs Diduhs
Sergejs Diduhs (uk; dzimis ) ir ukraiņu šaha problēmists.
Rīgas Mežaparka baznīca
Rīgas Mežaparka Evaņģēliski luteriskā baznīca ir Latvijas Evaņģēliski luteriskās baznīcas dievnams Ezermalas ielā 28, Rīgā, Latvijā. Baznīcā darbojas Mežaparka evaņģēliski luteriskā draudze. Mūsdienās vienīgā baznīca Mežaparkā un mazākā baznīca Rīgā ar 80 sēdvietām.
Seišelu administratīvais iedalījums
Seišelu administratīvo iedalījumu veido 25 pašvaldības un ārējās salas.
Lāslo Bodrogi
Lāslo Bodrogi (hu; dzimis Budapeštā) bija Ungārijas un Francijas šosejas riteņbraucējs, kurš specializējās individuālajā braucienā. Bijis desmitkārtējs Ungārijas čempions individuālajā braucienā un trīskārtējs grupas braucienā.
Biogrāfija
Bodrogi dzimis 1976. gadā Budapeštā, jau no bērnības viņa karjeru veidoja viņa tēvs, arī Lāslo Bodrogi.
Pirmie panākumi Ungārijā
1990. gados viņa galvenais sponsors bija Ungārijas velosipēdu ražotājs Schwinn-Csepel (Csepel pēctecis), savukārt Bodrogi bija uzņēmuma galvenais sportists. Viņa uzdevums bija pārbaudīt praksē dažādus uzņēmuma produktus, to skaitā viņš sacensībās izmantoja Schwinn-Csepel magnija sakausējuma šosejas velosipēda rāmi. Viņš pārstāvēja vairākas vietējās komandas, ieskaitot FTC (1991), BVSC-Intertraverz (1992), KSI (1993) un Stollwerck-FTC (1994).
Pārcelšanās uz Franciju
1995. gadā pēc tam, kad viņa tēvs ieguva darbu Francijā kā ārsts, Lāslo apmetās Francijā un sāka trenēties ar AC Bisontine komandu. Viņš pameta studijas universitātē, lai veltītu laiku sportista karjerai. Pēc labas 1996. gada sezonas viņu uzaicināja uz Lionas komnadu VC Vaux-en-Velin, kas bija  jauniešu komanda. Pēc tam, kad Festina komandu satricināja dopinga skandāls Tour de France laikā, Lāslo netika pievērsta īpaša uzmanība. 1999. gadā viņš pārcēlās uz CCC Étupes komandu.
Profesionālā karjera
2000. gadā viņš uzsāka profesionāļa karjeru  komandu un Pasaules čempionātā ieguva bronzas medaļu individuālajā braucienā. 2007. gadā viņš šajā pašā disciplīnā ieguva sudraba medaļu aiz Fabiana Kančellāras, 2005. gadā viņš piedalījās Tour de France un finišēja 119. vietā. Viņš joprojām ir vienīgais Ungārijas riteņbraucējs, kas piedalījies šajās sacensībās.
2008. gadā viņš ieguva Francijas pilsonību. Līdz ar to viņš vairs nepiedalījās Ungārijas čempionātā, kur bijis desmitkārtējs Ungārijas čempions individuālajā braucienā un trīskārtējs grupas braucienā.
2008. gada Tour of Germany laikā viņš savainoja kāju un bija nepieciešams astoņu mēnešu ilgs atgūšanās periods. Pēc tam, kad Credit Agricole beidza sponsorēt viņa komandu, Bodrogi pievienojās . Karjeru noslēdza 2012. gadā  komandā.
Viņš ar ģimeni dzīvo Francijā, Juras departementa Nē pilsētā.
Rīgas Mežaparka baznīca
Vēsture
Sākotnēji baznīcas ēka tikusi celta kā Mežaparka elektrostacija (1904), bet pēc Mežaparka pievienošanas Rīgas pilsētas elektrības tīklam te atradusies zirgu noliktava. Bijusi Grāvju muižas saimniecības ēka.
Visvarenais Brūss
"Visvarenais Brūss" (en) ir 2003. gada ASV komēdija, kuras režisors un viens no producentiem ir Toms Šeidieks. Galvenās lomas atveido Džims Kerijs, Morgans Frīmens, Stīvs Karels, Filips Beikers Hols, Liza Anna Voltere, Ketrīna Bella un Dženifere Anistone. Filmas pirmizrāde notika Holivudā.
Brūss Nolans ir ne īpaši veiksmīgs televīzijas laika ziņu reportieris, kurš pasūdzas Dievam, ka tas pareizi nepilda savu darbu un saņem iespēju vienu nedēļu pabūt Dieva lomā.
Rīgas Mežaparka baznīca
Vēsture
1911. gadā zemes gabalu iegādājušā uzņēmuma "Būvbiedrība" vadītājs ierosināja ēkas pārbūvēšanu par kapelu. Iespējams, kapelas projekta autors ir Eduards Kupfers. kapela tika iesvētīta. Tika nosaukta par Gustava Ādolfa kapelu, presē tikusi saukta arī par Waldkapelle. 20. gadsimta 20. gados notika baznīcas pārbūve, pēc kuras sēdvietu skaits tajā sasniedza 80. Šādā izskatā saglabājusies līdz mūsdienām. Taisnstūrveida plāna ķieģeļmūra vienjoma celtne.
Sākotnēji dievkalpojumi notikuši vācu valodā, jo lielākais vairākums Mežaparkā dzīvojušo bija vācieši. 20. gadsimta 30. gados tika sākti dievkalpojumi latviešu valodā (vienu—divas reizes mēnesī). Dažus gadus pirms Otrā pasaules kara tika nolemts latviešu draudzei būvēt atsevišķu baznīcu, bet šo ieceri iztraucēja karš. 1970. gadā noticis ugunsgrēks.
Sergejs Diduhs
Pēc profesijas angļu un franču valodas skolotājs.
Šaha kompozīcija
Sergejs Diduhs savu pirmo etīdi sastādījis 2003. gadā. Kopumā publicētas aptuveni 200 etīdes, apmēram puse no tām ieguvusi godalgas.
Viņš ir pasaules čempions (2010—2012) un vicečempions (2007—2009) šaha kompozīcijā etīžu žanrā. Ukrainas 2010. gada čempions. Bijis Ukrainas komandas sastāvā, kas ieguva otro vietu pasaules šaha kompozīcijas turnīrā (WCCT 2010—2013).
Diduhs ir daudzu šaha kompozīcijai veltītu rakstu autors, vada etīžu daiļradei veltītu tīmekļa žurnālu (blogu).
Etīdes piemērs
Risinājums
Beržovka (Malnavas pagasts)
Beržovka ir ciems Malnavas pagastā, Kārsavas novadā. Atrodas 284 km attālumā no Rīgas.
Harijs Vagrants
Harijs Vagrants, īstajā vārdā Harijs Kadiķis, (dzimis 1988. gada 7. novembrī Rīgā) ir latviešu publicists, mūziķis, teologs, ceļotājs.
Biogrāfija
Beidzis Āgenskalna ģimnāziju (tagadējo Rīgas Valsts vācu ģimnāziju), 2011. gadā absolvējis Latvijas Universitātes Teoloğijas fakultāti.
Kopš 2012. gada darbojas žurnālistikā, daudzu rakstu un publikāciju autors.
Kristaps Bahmanis
Kristaps Bahmanis ( — ) bija latviešu jurists, publicists un politiķis. Vairāku Saeimas sasaukumu deputāts.
Harijs Vagrants
Biogrāfija
No 2016. — 2019. gadam aktīvi darbojies grupā "Zāle", spēlējot dažādu tautu mūzikas instrumentus: persiešu santuru, indiešu harmoniju. Grupas "Zāle" otrais albums "Viņš" (ar Harija Vagranta piedalīšanos) 2017. gadā nominēts balvai „Zelta mikrofons” kategorijā „Labākais tautas vai pasaules mūzikas albums”.
2017. gadā apgādā "Mansards" izdota Harija grāmata "Ielu muzikanta dienasgrāmata".
Kristaps Bahmanis
Dzīvesgājums
Dzimis Nīkrāces pagasta "Stirpeiķos". Piedalījās 1905. gada revolūcijā un 1907. gadā emigrēja uz Šveici. Pēc atgriešanās dzimtenē no 1914. gada strādāja par notāru Bauskā.
Pirmā pasaules kara laikā darbojās Latviešu bēgļu apgādāšanas centrālkomitejā (1915 — 1918). 1917. gadā Bahmanis bija Kurzemes Pagaidu Zemes padomes loceklis, LPNP sekretārs. Pēc tam, kad Ukrainas Centrālā Rada 1918. gada 25. janvārī proklamēja Ukrainas neatkarību, LPNP viņu iecēla par savu pārstāvi Kijivā. No 1918. līdz 1920. gadam K. Bahmanis bija Ukrainas latviešu centrālkomitejas valdes loceklis, kā arī Latvijas pārstāvis Dienvidu Krievijā, Ukraina, Krimā, Donā, Kubaņā, Gruzijā un Armēnijā.
Ievēlēts 1. un 2. Saeimā, kur Bahmanis pārstāvēja Jaunzemnieku savienību. Pēc partijas neveiksmīgā starta 3. Saeimas vēlēšanās pievienojās Progresīvajai apvienībai, no kuras Bahmani ievēlēja 4. Saeimā.
Miris Vācu okupācijas laikā 1942. gada 12. martā savā dzīvoklī Rīgā. Apglabāts Rīgas Meža kapos.
Edijs Veders
Edijs Veders (en), īstajā vārdā Edvards Luiss Seversons III (en, dzimis ), ir amerikāņu mūziķis, dziedātājs un dziesmu autors. Vislielāko atpazīstamību ieguvis kā alternatīvā roka grupas Pearl Jam solists. Spēcīgā vokāla dēļ viņš kļuvis par alternatīvā roka ikonu. Žurnāls Rolling Stone ierindojis Vederu 7. vietā savā Visu laiku labāko solistu topā. Edijs Veders piedalās arī projektos kopā ar citiem mūziķiem. 2007. gadā viņš laida klajā savu pirmo solo albumu, kurā bija iekļauta mūzika no filmas "Savvaļā" (2007).
Blankenfeldes muiža
Blankenfeldes muiža (de) atrodas tagadējā Vilces pagastā, Jelgavas novadā, Latvijā. Blankenfelde ir 1,8 km attālumā no Latvijas-Lietuvas robežas. Muižas centra apbūve ir Valsts nozīmes arhitektūras piemineklis.
Vēsture
Pirmo reizi Blankenfeldes muiža pieminēta Kurzemes un Zemgales hercogistes laikā, kad no 1689. līdz 1701. gadam muižas īpašnieks bija Ernsts fon Mēdems. Par nākamajiem īpašniekiem kļuva fon Kēnigfelsu dzimta. Muižā 1804. un 1805. gadā uzturējies arī nākamais Francijas karalis Luijs XVIII. 1891. gadā muiža nokļuva fon Hānu dzimtas īpašumā. 1921. gadā pēc muižas atsavināšanas tā tika piešķirta Jelgavas apriņķa valdei. 1925. gadā tajā ierīkoja garīgi slimu cilvēku patversmi "Saulītes", bet pēc Otrā pasaules kara līdz 1976. gadam tur bija invalīdu nams. Šajā laikā ēkai piebūvēja otro stāvu.
2007. gadā Blankenfeldes muižas trīs dzīvojamajās ēkas, astoņas palīgēkas un trīs zemes vienības vairāk nekā 30 hektāru platībā iegādājās SIA "JVB", kuras viens no īpašniekiem bija agrākais "Grindeks" valdes vadītājs Valdis Jākobsons. Viņš atjaunoja ēkas, iekārtoja viesnīcu un ražoja produktus no plūškokiem, āboliem, gurķiem. Restaurētajās vāgūža jeb staļļa telpās Jēkabsons ierīkoja zvanu muzeju. Citi “JVB” līdzīpašnieki ir Kintija Barloti un Guntis Belēvičs. Lai segtu SIA "JVB" parādsaistības pret AS "Citadele banka", 2020. gada janvārī Blankenfeldes muižas nekustamo īpašumu izlika pārdošanai izsolē. Izsolē muižu iegādājās ģimene, kas pašlaik turpina Blankenfeldi attīstīt, kā tūrisma un atpūtas kompleksu.
Apraksts
Muižā kopumā bijušas 16 ēkas, tai skaitā kungu māja, kalpu māja ar caurbrauktuvi, klēts, stallis, tējas paviljons un parks. Parādes pagalms ir apjozts ar mūra žogu ar dekoratīviem vārtiem. Ap parādes pagalmu tikušas izvietotas galvenās dzīvojamās un saimniecības ēkas. Muižas kompleksam ir kopīga simetrijas ass ar parku.
Kungu māja ir 18. gadsimta sākumā celta vienstāva mūra garenbūve, tai ir stāvs divslīpu jumts. 19. gadsimta sākumā to pārbūvēja klasicisma stilā. Kalpu māja ir 19. gadsimta beigās celta vienstāva mūra garenbūve. Muižas parādes pagalma ziemeļrietumu stūrī atrodas tējas paviljons. Netālu no muižas atrodas 20. gadsimta 90. gados sakoptie fon Kēnigfelsu un fon Hānu dzimtas kapi.
Melnais plūškoks
Šodien Blankenfeldes muižā ir izkoptas vecās melno plūškoku (Sambucus nigra) audzes, iestādītas jaunas, izveidota moderna ražotne sulu, sīrupu, vīnu ražošanai.
Kaspars Rolšteins
Kaspars Rolšteins (dzimis 1971. gada 2. jūnijā) ir latviešu mūziķis un dziesmu autors.
Biogrāfija
K. Rolšteins bijis uzņēmuma "Creative Laboratory" rīkotājdirektors, 2010. gadā piedalījies "Pēdējās partijas" dibināšanā.
K. Rolšteins muzicē kopš 1986. gada, kad Sabilē spēlēja minimālistisku sintpopu grupā „Pavisam nezināma laboratorija” kopā ar Māri Žigatu. 80. gadu beigās sācis sadarboties ar Ingu Baušķenieku un no viņa iemācījies un montēt magnetafona lentes. Top „P.N.L.” pirmais albums ”Ziema. Miegs. Ledus.”, kurā iekļautas dziesmas, kas ierakstītas periodā no 1986. līdz 1988. gadam. 1990. gadā tiek pabeigts vēl viens albums ”Pavisam nezināma izlase”.
90. gadu sākumā K. Rolšteins uzsāka sadarbību ar „Dzelteno Pastnieku” dalībnieku Viesturu Slavu. Abi kopā radījuši albumus „Šūpoles” (1996) un „Opening Night” (2008).
2011. gadā Rīgā, Andrejsalā notika K. Rolšteina un R. Vaivara absurda operas „Stokholmas sindroms” pirmizrāde. Abi arī piedalās muzikālā pavadījuma atskaņošanā ansambļa „Orchestral Magnetophons in the Dark” sastāvā kopā ar Viesturu Slavu, Jēkabu Voļatovski un Gunu Paulu. Operas ieraksts tika publiskots digitālā formātā 2018. gadā.
Pēc tam K. Rolšteins publiskoja izlasi „Pamestie ieraksti 2001-2011”.
Belomoiki
Belomoiki ir ciems Ņukšu pagastā, Ludzas novadā. Atrodas 279 km attālumā no Rīgas.
Ciema apkārtnē atrodas vairākas apskates vietas (Pildas katoļu baznīca, Ņukšu skolas muzejs), pasts.
Trodosi
Trodosi (gr, tr) ir kalnu sistēma Kipras rietumos. Kalnu augstākā visrsotne ir 1952 metru augstais Olimps, kuru ziemā klāj sniegs.
Antīkajos laikos kalni bija vieni no pazīstamākajiem Vidusjūras reģiona vara ieguves rajoniem. Mūsdienās pazīstami ar gleznainiem ciemiem un viduslaiku klosteriem un baznīcām. Pazīstamākais no klosteriem ir Kikas klosteris, bet 10 viduslaiku baznīcas iekļautas UNESCO Pasaules mantojuma sarakstā kā Trodosu reģiona apgleznotās baznīcas. Kalnos ir vairāki kūrorti, bet augstākajā daļā - britu elektroniskās izlūkošanas bāze RAF Troodos.
Stefano Rosselli
Stefano Rosselli del Turko (it; Florence —  Florence) bija Itālijas šahists.
Biogrāfija
Pārstāvējis Itālijas komandu lielākajos komandu šaha turnīros:
Pazīstams arī kā šaha žurnālists. No 1911. līdz 1916. gadam un no 1924. līdz 1943. gadam bijis žurnāla L'Italia Scacchistica dibinātājs un redaktors.
Bermudu Divstūris
M. Ogļezņevs ir bijušais grupas Device dalībnieks, ar ko tika izdoti 3 studijas albumi. Balceris ir vairāku starptautisku un nacionālo konkursu dalībnieks. Abi dziedātāji ir arī veidojuši grupu Musiqq un piedalījās TV3 šova Koru kari 1. sezonā Chilli vadītajā Liepājas sarkanajā korī.
Grīntāla bāka
Grīntāla bāka (arī Vitrupes bāka) ir bāka, kas atrodas Vitrupes labajā krastā netālu no ietekas Rīgas līcī pie autoceļa A1 Salacgrīvas pagastā. Bāka uzbūvēta 1954. gadā.
Bāka ir režģots tornis ar melnu un baltu dēļu apšuvumu. Bākas augstums ir 21 metrs, uguns augstums 34 metri, bet redzamība 12 jūras jūdzes (22 km). Zibšņu uguns ir sarkana, kas iedegas ik pēc 4 sekundēm.
Leons Ponskarms
Leons Ponskarms (fr; dzimis, miris ) bija franču riteņbraucējs. Startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja treka riteņbraukšanas sprinta braucienā. Šajā disciplīnā viņš aizcīnījās līdz ceturdaļfinālam, kur ieguva otro vietu un turpmāko cīņu neturpināja.
Viņš tika nogalināts Otrajā pasaules karā.
Burgundijas Biznesa skola
Burgundijas Biznesa skola (fr, saīsinājumā BSB) ir Eiropas biznesa augstskola ar vairākām universitātes pilsētiņām, kas atrodas Parīzē, Lionā un Dižonā. BSB dibināta 1899. gadā. The Financial Times 2019. gadā skolu Eiropas biznesa skolu vidū ierindoja 81. vietā.
Skolas programmas ir trīskārši akreditētas — atbilstoši starptautiskajiem CGE, EQUIS un AACSB standartiem. Skolas absolventu vidū ir tādi ievērojami uzņēmēji un politiķi kā Moët & Chandon izpilddirektors Stefans Basčiera un Being izpilddirektors Antuāns Leseks.
Kosmos-2496
Kosmos-2496 (Космос-2496) ir Krievijas militārais sakaru pavadonis. Tas orbītā palaists 2014. gada maijā. Domājams, pavadonis ir no Strela-3M (Rodnik-S) sērijas.
Mehmeda pašā Sokoloviča tilts
Mehmeda pašā Sokoloviča tilts (bs, sr, tr) ir vēsturisks tilts Višegradā, Serbu Republikā, Bosnijā un Hercegovinā. Šķērso Drinas upi.
Tilta celtniecība pabeigta 1577. gadā, tā projekta autors ir osmaņu arhitekts Sinans. Tilts uzcelts pēc lielvezīra Mehmeda pašā Sekoloviča pasūtījuma.
179,5 metrus garais tilts vairākas reizes ticis rekonstruēts (1664, 1875, 1911, 1940, 1950—1952). Trīs no tā vienpadsmit arkām iznīcinātas Pirmā pasaules kara laikā, piecas tika sabojātas Otrā pasaules kara laikā, tomēr vēlāk tika rekonstruētas.
Bosnijas kara laikā uz tilta tika nogalināti vairāk nekā 1000 bosniešu civiliedzīvotāji Višegradas slaktiņa laikā. 2007. gadā tilts iekļauts UNESCO Pasaules mantojuma sarakstā.
Regīna Razuma
Regīna Razuma (dzimusi Regīna Vesere Rīgā, mirusi  ) bija latviešu aktrise.
Žanija Longo
Žanija Longo (fr; dzimusi Ansī, Augšsavojā) ir Francijas riteņbraucēja, 59-kārtējā Francijas čempione un trīspadsmitkārtējā pasaules čempione. Longo sacensībās uzsāka piedalīties 1975. gadā un riteņbraukšanā bija aktīva līdz 2012. gadam. Kādreiz viņa plaši tika uzskatīta par visu laiku labāko sievieti-riteņbraucēju, tomēr šobrīd pār šo reputāciju tiek mesta ēna par dopinga lietošanas aizdomām visā viņas karjeras garumā.
Regīna Razuma
Dzīvesgājums
Dzimusi 1951. gadā Rīgā daudzbērnu ģimenē kā ceturtā no septiņām māsām. Viņas māte bija profesionāla pianiste, diriģenta Teodora Kalniņa meita. Jaunākā māsa Liliana Vesere (precējusies Siliņa) arī bijusi aktrise, tēlojusi vairākās Rīgas Kinostudijas filmās. Regīna mācījās Emīla Dārziņa mūzikas vidusskolas horeogrāfijas nodaļā, skatuves gaitas uzsāka kā dejotāja tautas deju kolektīvā "Daile".
Vasiļs Djačuks
Vasiļs Djačuks (dzimis ) ir Ukrainas—Slovākijas šaha problēmists.
Žanija Longo
Longo bija zināma ar savu sacensību garu un ilgajiem gadiem sportā; dažas no viņas sāncensēm vēl nebija dzimušas, kad viņa 1984. gadā pirmoreiz piedalījās olimpiskajās spēlēs. Viņa tika iekļauta Francijas komandas sastāvā dalībai 2008. gada olimpiskajās spēlēs, kuras viņai bija septītās. Longo bija izteikusies, ka tās būtu viņas pēdējās olimpiskās spēles. Grupas braucienā sievietēm viņa finišēja 24. vietā, 33 sekundes aiz Nikolas Kukas, kura bija vienu gadu veca, kad Longo pirmoreiz startēja olimpiskajās spēlēs. Tajās pašās spēlēs viņa finišēja ceturtajā vietā individuālajā braucienā, tikai divas sekundes no bronzas medaļas. Šobrīd ar četrām medaļām viņa ir otrajā vietā no Francijas sievietēm pēc vasaras spēlēs iegūtajām medaļām, par vienu medaļu vairāk ir paukotājai Lorai Fleselai-Kolovikai.
Regīna Razuma
Dzīvesgājums
1971. gadā viņa atveidoja epizodisko Soņas lomu Oļģerta Dunkera filmā "Tauriņdeja", bet pazīstama kļuva pāris gadus vēlāk ar Austras Zīles lomu filmā "Ceplis". Mācījās Rīgas Kinostudijas Tautas kinoaktieru studijā (1975—1978). Strādāja Dailes teātri, bet no 1993. gada Jaunajā Rīgas teātrī.
Žanija Longo
Karjera
Longo dzimusi Ansī, Augšsavojā, Francijas Alpos, kur sportistes karjeru viņa uzsāka kalnu slēpošanā. Pēc uzvaras Francijas skolas slēpošanas čempionātā un trijos universitātes čempionātos viņa pēc trenera (un vēlāk vīra) Patrisa Čiprelli pamudinājuma pievērsās riteņbraukšanai. Pēc pāris mēnešiem 21 gada vecumā Longo uzvarēja Francijas čempionātā grupas braucienā. Karjeras laikā viņa piedalījās gan šosejas, gan treka sacensībās.
Vasiļs Djačuks
Šaha kompozīcija
No 2010. gada Vasiļs Djačuks ir lielmeistars šaha kompozīcijā. Viņš ir specializējies divvilču sastādīšanā. Augstās vietas ieguvis pasaules čempionātos: pirmajā (WCCI 1998—2000) — 4. vietu, otrajā (WCCI 2001—2003) un ceturtajā (WCCI 2007—2009) — 3. vietu, piektajā (WCCI 2010—2012) - otro vietu, bet trešajā (WCCI 2004—2006) kļuvis par pasaules čempionu. Sestajā čempionātā (WCCI 2013—2015) ieguvis divas medaļas: sudraba divvilčos un zelta pasaku šahā.
Žanija Longo
Dopings
1987. gada septembrī Longo tika uzrādītas pozitīvas efedrīna analīzes pēc 3 km pasaules rekorda mēģinājuma Kolorādospringsā. Par šo pārkāpumu viņa izcieta 1 mēneša diskvalifikāciju. 2011. gada septembrī Francijas sporta laikrskts L'Équipe ziņoja, ka Longo vīrs Patriss Čiprelli ar bijušā ASV profesionālā riteņbraucēja Džo Papa starpniecību no Ķīnas viņai iegādājies EPO. Čiprelli apgalvija, ka tas paredzēts viņam pašam personīgai lietošanai. Apsūdzības pamudināja Francijas riteņbraukšanas federācijai veikt izmeklēšanu, kuras rezultātā 2011. gada novembrī Longo tika attaisnota. Šajā pašā laika periodā Longo bija izvairījusies arī no trijām dopinga pārbaudēm. Parasti par šādu pārkāpumu ir tāds pats sods kā par pozitīvu testu, bet AFLD nebija ziņojuši Longo, ka viņa šajā gadā tiks testēta, tāpēc sods netika piemērots.
Vasiļs Djačuks
Šaha kompozīcija
No 2004. gada viņš ir arī starptautiskais tiesnesis šaha kompozīcijā, bijis divvilču grupas tiesnesis 2. FIDE pasaules kausa izcīņas sacensībās (2011).
Regīna Razuma
Dzīvesgājums
Regīna Razuma bija precējusies ar grafiķi Uldi Razumu, dēls Rems Razums, jurists, darbojies dažādu uzņēmumu vadībā.
Regīna Razuma bija modele vairākām mākslinieces Maijas Tabakas gleznām, no kurām slavenākā ir Zviedrijā pazudusī "Regīnas Razumas portrets" (Regīna baltā).
PSRS Tautas skatuves mākslinieks
PSRS Tautas skatuves mākslinieks bija goda nosaukums, ko piešķīra izciliem Padomju Savienības mākslas darbiniekiem, kas bija guvuši plašu atzinību par ieguldījumu teātra, mūzikas vai kino attīstībā. Goda nosaukums dibināts saskaņā ar PSRS Centrālās izpildkomitejas rīkojumu. Šis tituls aizstāja 1919. gadā dibināto goda nosaukumu "Republikas Tautas mākslinieks", ko bija saņēmuši tādi mākslinieki kā komponists Aleksandrs Glazunovs, operdziedādājs Fjodors Šaļapins.
Pirmo reizi goda nosaukums "PSRS Tautas skatuves mākslinieks" tika piešķirts 13 padomju māksliniekiem. To skaitā bija Konstantīns Staņislavskis, Vladimirs Ņemirovičs-Dančenko, Vasilijs Kačalovs, Ivans Moskvins, Antoņina Ņeždanova. Pēdējo reizi šo nosaukumu piešķīra 1991. gada decembrī 11 māksliniekiem, tai skaitā estrādes dziedātājai Allai Pugačovai un aktierim Oļegam Jankovskim. Pavisam kopā šis goda nosaukums piešķirts 1006 māksliniekiem.
Dace Skadiņa
Dace Skadiņa (dzimusi Rīgā; mirusi ) bija latviešu leļļu teātra aktrise, režisore un pedagoģe.
Dzīvesgājums
Dzimusi 1941. gada 8. martā Rīgā. Mācījās Vānes pamatskolā, no 6. klases Zantes vidusskolā, vēlāk kultūras darbinieku tehnikumā.
Dejoja LVU deju ansamblī „Dancis”. Studēja aktiermākslu Jāzepa Vītola Latvijas Valsts konservatorijas Teātra fakultātē, 1970. gadā ieguva dramatiskā teātra aktrises diplomu.
Strādāja Latvijas PSR Valsts Leļļu teātrī režisora Arnolda Burova vadībā. No 1963. līdz 1993. gadam bija Latvijas Leļļu teātra aktrise. Latvijas Televīzijā vadīja raidījumu bērniem "Kling, klang esam klāt" un Latvijas radio raidījumu "Atbildam jums, kāpēcīši". Pēc 1993. gada Skadiņa iestudēja izrādes Liepājas Leļļu teātrī un līdztekus studēja Latvijas Kultūras akadēmijā, 1999. gadā iegūstot mākslas maģistra grādu teātra mākslā. Pasniedza aktiermeistarību, leļļu meistarību, saskarsmes kultūru un runas mākslu Latvijas Kultūras akadēmijas un Rīgas Pedagoģijas un izglītības vadības augstskolas studentiem. No 2000. līdz 2005. gadam Skadiņa koordinēja Latvijas Kultūras akadēmijas Leļļu teātra aktieru kursa darbu. Iestudēja vairākas leļļu teātra izrādes Liepājas leļļu teātrī, 2003. gadā K. Skalbes pasaku „Ziemeļmeita”.
Mirusi 2020. gada 29.aprīlī pēc smagas slimības 79 gadu vecumā.
Lomas
Piedalījās leļļu izrādēs "Slavenais pīlēns Tims", "Pifa piedzīvojumi", "Minkas diena", "Saslauku vecis", "Mazais Muks", "Tips un Taps", "Pelnrušķīte", "Ak, sirds", "Lāčplēsis", "Maksis un Morics", "Trīs sivēntiņi un vilks", "Šveiks", "Sniegbaltīte un septiņi rūķīši", "Diega zīmes, Diega darbi", "Koklētājs Samtabikse", "Pīļu namiņa noslēpums", "Lolitas brīnumputns", "Raganas trīs noslēpumi", "Dekamerons", "Ceturtais skriemelis", "Makbets", "Pinokio piedzīvojumi" un citās.
Pecan Pie
Pecan Pie ir 2003. gada ASV īsfilma, kuras režisors un scenārija autors ir Mišels Gondrijs. Galveno lomu atveido Džims Kerijs. Filmā galvenais varonis brauc pa ielām gultā un dzied dziesmu Elvisa Preslija stilā.
Besovka (Čornajas pagasts)
Besovka ir ciems Čornajas pagastā, Rēzeknes novadā. Atrodas 260 km attālumā no Rīgas.
Bordo I universitāte
Bordo I Universitāte  ir Francijas valsts universitāte, kas atrodas Bordo, Akvitānijā. Bordo I ir kopā 10 akadēmiskie departamenti, ar spēcīgu uzsvaru uz zinātnisko un tehnoloģisko izpēti.
Andrē Igudala
Andrē Tailers Igudala (en; dzimis Springfīldā, Ilinoisas štatā, ASV) ir amerikāņu basketbolists, spēlē uzbrūkošā aizsarga un vieglā uzbrucēja pozīcijā, ASV basketbola izlases dalībnieks. Četrkārtējs NBA čempions Goldensteitas "Warriors" sastāvā, 2015. gada NBA finālsērijas vērtīgākais spēlētājs. 2023. gadā pārstāv NBA klubu Goldensteitas "Warriors", kurā aizvadījis lielāko daļu spēlētāja karjeras.
Karjera
2004. gada NBA draftā viņu Filadelfijas "76ers" izraudzījās ar kopējo 9. kārtas numuru. Pirms tam viņš aizvadīja teicamu universitāšu basketbolista karjeru Arizonas universitātes sastāvā NCAA.
Debijas sezonā NBA viņš tika iekļauts simboliskajā debitantu pirmajā izlasē, otrajā gadā piedalījās Rookie Challenge spēlē. 2010.—2011. gada sezonā tika iekļauts līgas simboliskajā aizsardzības otrajā izlasē. 2012. gada augustā pārgāja uz Denveras "Nuggets", kura sastāvā aizvadīja vienu sezonu. Kopš 2013. gada jūlija spēlē Goldensteitas "Warriors". 2013.—2014. gada sezonā tika iekļauts līgas simboliskajā aizsardzības pirmajā izlasē. . gadā kluba sastāvā kļuva par NBA čempionu, pats A. Igudala tika atzīts par finālsērijas vērtīgāko spēlētāju. Pēc tam vēl divas reizes kļuvis par NBA čempionu "Warriors" sastāvā. Neskaitot pirmo sezonu, visas sekojošās četras panākumiem bagātās NBA sezonas viņš ir bijis "Warriors" rezervists, parasti aizvadot visvairāk laika laukumā starp tiem spēlētājiem, kas nedodas sākumsastāvā un spēlējot nozīmīgu lomu komandas sasniegumos.
2019. gada vasarā A. Igudala tika aizmainīts uz Memfisas "Grizzlies", maiņa bija saistīta ar "Warriors" vajadzību atbrīvoties no spēlētāja ar lielu algas līgumu, lai atbrīvotu vietu zem algu griestiem. "Grizzlies" spēlētājs nenospēlēja nevienu spēli, paziņojot, ka ir gatavs izlaist visu sezonu un arī trenējoties atsevišķi no komandas, bet 2020. gada ziemā 36 gadus vecais spēlētājs trīs komandu maiņas darījumā tika aizmainīts uz Miami "Heat". 2020. gada rudenī kopā ar "Heat" sasniedza NBA finālsēriju sesto gadu pēc kārtas, kurā sešu spēļu sērijā piekāpās čempioniem Losandželosas "Lakers".
Pirms 2021.—2022. gada NBA sezonas A. Igudala kļuva par brīvo aģentu un atgriezās Goldensteitas "Warriors", bet sezonas noslēgumā "Warriors" sastāvā kļuva par NBA čempionu, izcīnot savu ceturto titulu.
ASV izlase
Kopā ar ASV izlasi izcīnīja zelta medaļu 2010. gada Pasaules čempionātā Turcijā un.
Tu, kas mīti debesīs
„Tu, kas mīti debesīs” ir Jāzepa Vītola garīga kora dziesma ar Alunāna latviskotā Gētes dzejoļa „Gājēja dziesma naktī” vārdiem, kas pirmo reizi atskaņota 1910. gada Piekto vispārējo latviešu dziedāšanas svētku garīgajā koncertā. 1931. gada Septītajos Vispārējos latviešu Dziesmu svētkos tā skanēja ar oriģinālo nosaukumu Gājēja dziesma naktī.
Vēsture
2013. gada 2. jūlija Jāzepa Vītola 150. jubilejai veltītajā koncertā „Gājēja dziesma naktī” skanēja ar ar Gētes oriģināltekstu vāciski.
Elīna Ieva Vītola
Karjera
Ar kamaniņu sportu sāka nodarboties 2011. gadā, pirmā trenere bija Arnita Ancēna. Nāciju kausa sacensībās sāka piedalīties 2017.—2018. gada sezonā. Pasaules kausa pamatsacenībās debitēja ar 21. vietu Altenbergas trasē.
Guvusi panākumus dažādās junioru sacensībās. 2017. gada Eiropas čempionātā junioriem izcīnīja bronzas medaļu komandu stafetē, bet 2019. gadā ieguva divas sudraba godalgas — vieninieku sacensībās un stafetē. 2020. gada Pasaules čempionātā junioriem ieņēma 9. vietu, bet komandu stafetē izcīnīja sudraba medaļu.
2022. gada Eiropas čempionātā Sanktmoricā ieguva bronzas medaļu. Tas bija arī PK posms, kurā arī tika iegūta trešā vieta, un Vītola otro reizi karjerā kāpa uz goda pjedestāla. Vienlaikus notika sacensības arī U-23 Eiropas čempionāta ieskaitē, kur viņa izcīnīja uzvaru. Komandu stafetē kopā ar Kristeru Aparjodu un divnieku ekipāžu, kurā startēja Mārtiņš Bots un Roberts Plūme, tika izcīnīta Eiropas čempionāta zelta godalga. 2021.—2022. gada Pasaules kausa sezonu noslēdza 15. vietā. Tika iekļauta Latvijas izlases sastāvā dalībai 2022. gada ziemas olimpiskajās spēlēs Pekinā. Tajās ieņēma 18. vietu.
Pasaules kausa posmā Siguldā izcīnīja sudraba goalgu, piekāpjoties tikai vācietei Dajanai Eitbergerei. Tajā pašā posmā komandu stafetē tika gūta uzvara. Nākamajā posmā, kas arī norisinājās Siguldas trasē un vienlaikus bija Eiropas čempionāts, tika izcīnīta bronza gan Pasaules kausa, gan Eiropas čempionāta ieskaitē. Eiropas čempionāta U-23 ieskaitē otro gadu pēc kārtas Vītola ieguva zelta medaļu. Komandu stafetē, startējot tādā pašā sastāvā kā pirms gada, atkārtoti kļuva par Eiropas čempioni.
Lisners
Lisners var būt:
Ansamblis Manta
Vēsture
Ansamblis Manta bija viens no redzamākajiem latviešu alternatīvās scēnas pārstāvjiem, kas guvis piekrišanu arī ārpus tās. Pirmais albums “Manta” ieguvis vairākas Latvijas mūzikas balvas, grupa aktīvi koncertējusi Latvijā, uzstājusies arī Lietuvā un Igaunijā. 2014. gadā grupa izdeva savu debijas albumu "Manta". Tas saņēma Latvijas Mūzikas ierakstu gada balvu Zelta Mikrofons kā gada labākais alternatīvās mūzikas albums. Ansambļa Manta otrais dziesmu albums “Karaliene Anna” (2017) ir savdabīga, tēlaina, tumša mūzika, kas klejo dažādos žanros. Dziesmas un to aranžējumi balstīti tekstos. Mantas īpatno skanējumu veido arī daudzbalsība un oriģināls instrumentu klāsts dažādos salikumos – Cremona basģitāra vai sintbass, ģitāras, klavieres, dzīvās bungas un pašradīti sampli, ērģeles Vermona 2, sintezators “Электроника”, Korg Electronic piano un Casio VL1.
Eduards Dašķevičs
Karjera
Dašķevičs ir Daugavpils futbola skolas audzēknis. 2018. gada 1. jūlijā viņš pievienojās Beļģijas augstākās līgas kluba "Anderlecht" jaunatnes sistēmai. 2019. gada vasarā viņš debitēja galvenās kluba komandas sastāvā draudzības spēlēs pret Briseles RWDM un Lisabonas "Benfica". Starptautiskajā līmenī viņš aizvadījis pa 3 spēlēm Latvijas U-17 un Latvijas U-19 izlasē, pievienojoties Latvijas U-21 izlasei 2020. gadā 18 gadu vecumā.
2021. gadā līgumu ar Dašķeviču parakstīja viņa pirmā pieaugušo komanda — Norvēģijas klubs Hamarkameratene (jeb HamKam). Tās sastāvā viņš debitēja 2021. gada sezonas Norvēģijas 1. divīzijā (pēc spēka otra spēcīgākā) pret Åsane. 2022. gadā viņš debitēja jau Eliteserien pret Viking. 2022. gada sezonā devās laukumā astoņās Eliteserien spēlēs.
2023. gada janvārī pievienojās Latvijas Virslīgas klubam Riga FC. Virslīgā debitēja spēlē pret RFS. Pirmos vārtus Virslīgā guva 20. aprīlī pret SK Super Nova.
2023. gada martā pirmo reizi tika izsaukts uz Latvijas futbola izlasi. Latvijas izlasē debitēja 2024. gada Eiropas čempionāta kvalifikācijas spēlē pret Turciju, nākot uz maiņu spēles 76. minūtē.
Saki
Saki (ukraiņu un ru) vai Saka ir kūrortpilsēta Ukrainā, Krimas pussalas rietumos. Izvietojusies Saku ezera krastā 4 km no Melnās jūras Kalamitas līča piekrastes. Krimas Autonomās Republikas republikas nozīmes pilsēta, Saku rajona centrs. Pie Novofedorivkas atrodas Saki militārais lidlauks.
Vēsture
Apdzīvotā vieta izveidojusies pēc 1827. gada Krimas tatāru ciema vietā kā pirmais Krivijas Impērijā balneoloģijas un dūņu dziedniecības kūrorts. Krimas aneksijas laikā 2014. gada martā to okupēja Krievijas bruņotie spēki.
Fiona Steila-Antoni
Biogrāfija
Vairākkārtēja Luksemburgas sieviešu šaha čempionātu laureāte. 2008. gadā dalījusi otro vietu starptautiskajā šaha turnīrā Francijā. 2010. gadā bijusi otrā Fēru Salu starptautiskajā šaha turnīrā Klaksvík Open un Aksbridžas (Anglija) starptautiskajā šaha turnīrā e2e4 Autumn Women's International. Par panākumiem turnīros FIDE 2010. gadā Steilai-Antoni piešķīra starptautiskās meistares (WIM) nosaukumu.
Pārstāvējusi Luksemburgas komandu lielākajos komandu šaha turnīros:
Vārnīne
Vārnīne (ltg), arī Vornīne, ir ciems Baltinavas novadā. Atrodas novada ziemeļaustrumu daļā 8 km no novada centra Baltinavas un 254 km no Rīgas.
Apdzīvotā vieta atrodas netālu no autoceļa V479, Kūkovas upes krastā.
Lāču bāka
Lāču bāka ir bijusī bāka, kopš 2015. gada navigācijas zīme. Tā atrodas Rīgas līča krastā pie "Lāču" mājām Liepupes pagastā. Bāka uzbūvēta 1954. gadā.
Navigācijas zīme ir režģots tornis ar baltām un sarkanām horizontālām joslām. Tās augstums ir 23 metri.
Betiški
Betiški ir ciems Saunas pagastā, Preiļu novadā. Atrodas 215 km attālumā no Rīgas.
Webpack
Webpack ir atvērtā pirmkoda JavaScript moduļu saistītājs.
Galvenokārt paredzēts JavaScript, taču to var izmantot arī, piemēram, HTML, CSS, attēlu saistīšanai, ja tiek iekļauti atbilstoši ielādētāji.
Webpack izmanto moduļu saites, lai sasaistītu moduļus savā starpā. Šīs moduļu saites ļauj tīmekļa izstrādātājiem izmantot modulāru pieeju tīmekļa lietotņu izstrādē. Webpack var konfigurēt gan ar komandrindas parametriem, gan ar konfigurācijas failu, kura nosaukums pēc noklusējuma ir webpack.config.js.
Santaana (ASV)
Santaana (en) ir pilsēta Amerikas Savienotajās Valstīs, kas atrodas Kalifornijas štata dienvidrietumos, Orindžas apgabala ziemeļrietumos. Pilsēta atrodas pie Santaanas upes un apmēram 16 km attālumā no Klusā okeāna krasta. Pilsētas kopējā platība ir 71,27 km², pēc aptuvenajiem 2014. gada datiem pilsētā dzīvoja 334 909 iedzīvotāji. Tā ir Orindžas apgabala administratīvais centrs un otrā lielākā pilsēta pēc iedzīvotāju skaita. Tā ir arī 57. lielākā ASV pilsēta un 11. lielākā Kalifornijas pilsēta pēc iedzīvotāju skaita.
Santaana ir dibināta 1869. gadā. Pilsēta ir daļa no Losandželosas-Longbīčas-Santaanas metropoles, kas pēc 2010. gada datiem ar vairāk kā 18 miljoniem iedzīvotāju ir otrā lielākā metropole ASV. 2011. gadā žurnāls Forbes pilsētu nosauca par ceturto drošāko ASV pilsētu ar iedzīvotāju skaitu virs 250 000 iedzīvotāju.
Marks Kurtišs
Marks Kurtišs (dzimis ) ir Latvijas futbolists, uzbrucējs. Kopš 2021. gada spēlē FK Ventspils sastāvā.
Sopotas Starptautiskais dziesmu festivāls
Sopotas Starptautiskais dziesmu festivāls (pl), tiek saukta arī par Sopotas festivālu (pl) ir ikgadējs starptautisks dziesmu konkurss, kas notiek Sopotā, Polijā. Tas ir viens no diviem lielākajiem Polijas mūzikas festivāliem (otrs ir Polijas Nacionālais dziesmu festivāls Opolē) un viens no lielākajiem dziesmu konkursiem Eiropā.
Laikā no 1994. līdz 2004. gadam konkursu organizēja un pārraidīja tiešraidē Polijas sabiedriskais televīzijas kanāls TVP. Nākamajā gadā koncertu pirmo reizi pārraidīja privātais kanāls TVN (līdz 2009. gadam). No 2012. līdz 2014. gadam koncertus pārraidīja un organizēja kanāls Polsat. Vēlāk to atcēla raidorganizācija. 2015. gada festivāls netika pārraidīts televīzijā, tomēr 2017. gadā tas atgriezās kanālā TVN.
Vēsture
Pirmo Sopotas festivālu 1961. gadā ierosināja organizēt Holokaustā izdzīvojušais Polijas ebreju pianists un komponists Vladislavs Špīlmans, kuram palīdzēja Šimons Zakževskis no Polijas mākslinieku vadības organizācijas (PAGART). Pirmie trīs festivāli notika Gdaņskas kuģu būvētavas zālē (1961–1963), pēc tam festivāls pārcēlās uz Sopotas Meža operu (Opera Leśna). Galvenā balva bija "Dzintara lakstīgala".
Laikā no 1977. līdz 1980. gadam festivālu aizstāja ar Intervīzijas dziesmu konkursu, kas joprojām notika Sopotā. Atšķirībā no Eirovīzijas dziesmu konkursa, Sopotas Starptautiskais dziesmu festivāls bieži mainīja formātu, kā izvēlēties uzvarētāju, un dalībniekiem piedāvāja daudz dažādu konkursu. Piemēram, 4. Intervīzijas dziesmu konkursā (Sopotā 1980. gada 20.—23. augustā) bija divi konkursi: viens māksliniekiem, kas pārstāv televīzijas kompānijas, otrs tiem, kas pārstāv ierakstu kompānijas. Pirmajā žūrija vērtēja dziesmu mākslinieciskos nopelnus, bet otrajā — izpildītāju interpretāciju.
Festivāls vienmēr ir bijis atvērts arī māksliniekiem, kas nav no Eiropas, tajā ir pārstāvētas tādas valstis kā Kuba, Dominikāna, Mongolija, Jaunzēlande, Nigērija, Peru, Dienvidāfrika un daudzas citas.
Festivāls zaudēja popularitāti Polijā un ārzemēs 1980. gados, popularitātei samazinoties arī 1990. gados, un sabiedriskā televīzijas kanāla TVP vietā no 2005. gada festivālu sāka pārraidīt privāts kanāls TVN.
Kopš 1999. gada festivālā nenotika konkurss. Tā vietā TVP uzaicināja pazīstamus māksliniekus, tādus kā Vitnija Hjūstone, Tīna Tērnere, grupa The Corrs, Laionels Ričijs, grupa UB40, Rikijs Mārtins un grupa Simply Red. 2005. gadā, pārņemot festivāla pārraidīšanu no TVP, kanālā TVN atgriezās starptautiskais konkurss. 2006. gadā uzaicināja uzstāties Eltonu Džonu un Keitiju Melua. 2010. un 2011. gadā festivāls nenotika Meža operas atjaunošanas dēļ. Kopš 2012. gada festivālu katru gadu pārraida televīzijas kanāls Polsat. 2015. gadā Polsat nolēma neorganizēt festivālu. Tomēr pilsētas varas iestādes organizēja vienas dienas festivālu Sopotā, bet bez televīzijas pārraides.
2016. gadā koncerts nenotika televīzijas partnera trūkuma dēļ, kuram sākotnēji bija jābūt kanālam TVP. Pēc gada pārtraukuma tika pieņemts lēmums atjaunot festivālu. Kopš 2017. gada to atkal organizē un pārraida televīzijas kanāls TVN.
Festivāls bieži savos koncertos uzaicinājis starptautiskās zvaigznes. Tajā agrāk uzstājušies Šarls Aznavūrs, grupa Boney M, Džonijs Kešs, kā arī vēlāk — Čaks Berijs, Vanesa Meja, Enija Lenoksa, Belinda Kārlaila, grupa Vaya Con Dios, Kriss Ri, Tanita Tikarama, Latoija Džeksone, grupa Kajagoogoo, Gorans Bregovičs, Anasteiša.
Latvijas dziedātāju piedalīšanās
Festivālā piedalījušies arī Latvijas dziedātāji — 1976. gadā Nora Bumbiere un Viktors Lapčenoks, bet 2006. gadā tajā piedalījās Brainstorm. 1991. gadā par šī konkursa uzvarētāju kļuva grupa "Jauns Mēness" ar dziesmu Piekūns skrien debesīs.
Vāhāndarja
Vāhāndarja ir upe Centrālāzijā, viena no Pandžas satekupēm Afganistānā. Sākas no kalnu ledāja Hindukuša ziemeļaustrumos kā Vāhdžīra (fa), tek pa šauru ieleju starp Hindukušu un Pamiram piederīgo Sarikolas Muztagu. No Mazā Pamira ielejas pieplūst Bāzaīgunbāda un lejpus, tekot gar Vāhānas grēdu, upe dēvēta par Vāhāndarju. Satekot ar Pāmiru, veido Amudarjas garāko augšteci Pandžu. Upes ieleju apdzīvo viena no pamiriešu tautām — vahani. Vāhāndarjas ieleja atrodas tā sauktajā Vāhānas koridorā, kas atdalīja Krievijas Impērijas valdījumus no Britu Indijas. Netālu no upes iztekas atrodas Vāhdžīras pāreja, pār kuru gāja viens no Zīda ceļa dienvidu atzariem.
Doņu dzimta
Doņu dzimta ir viendīgļlapju graudzāļu rindas dzimta. Tajā ietilpst 8 ģintis un ir zināmas aptuveni 464 sugas.
Dzimtas pārstāvji ir daudzgadīgi lakstaugi ar spēcīgu, ložņājošu sakneni vai bārkšsaknēm. Lapas ir lineāras. Stublājs cilindrisks vai plakans, nereti dobs, bieži vien aplapots tikai pie pamata vai visas lapas reducētas makstīs. Ziedi saliktās ziedkopās stublāja galā. Apziednis sešdaļīgs, divos gredzenos. Auglis ir pogaļa.
Tie bieži aug neauglīgās augsnēs un dažādos mitruma apstākļos. Vispazīstamākā un lielākā ir doņu ģints (Juncus). Lielākā daļa doņu ģints sugu aug tikai mitrāju biotopos. Dažas sugas, piemēram, krupju donis (Juncus bufonius), ir viengadīgi, bet lielākā daļa ir daudzgadīgi augi.
Sistemātika
Saskaņā ar 2009. gada APG III sistēmu (segsēkļu klasifikācijas taksonomiskā sistēmu), doņu dzimtā ir šādas ģintis :
Verdere (Hāfele)
Verdere (Hāfele) (de) ir valsts apstiprināta kūrortpilsēta (Erholungsort) Vācijā, Brandenburgā, Potsdamas-Mitelmarkas apriņķī uz rietumiem no Potsdamas pie Hāfeles upes. Pazīstama ar svētkiem Baumblütenfest, kas tradicionāli notiek nedēļā ap 1. maiju.
Verdere ir tradicionāls vīnkopības rajons, un ir pasaulē vistālāk uz ziemeļiem novietotais starptautiski atzītais kvalitatīvas vīnkopības rajons. 20. gadsimtā šis vīnkopības reģions nīkuļoja, līdz 1955./56. gada bargajā ziemā gāja bojā pavisam. Tomēr kopš 20. gadsimta beigām tas atjaunots un 1991. gadā iekļauts Weinanbaugebiet Saale-Unstrut vīnkopības rajonā.
Palata (Lejasciema pagasts)
Palata ir ciems Gulbenes novada Lejasciema pagastā. Atrodas pagasta centrālajā daļā.
Apdzīvotā vieta atrodas nomaļus no valsts autoceļiem, Gaujas upes krastā.
Bērziņi (Raiskuma pagasts)
Bērziņi ir vasarnīcu ciems Raiskuma pagastā, Cēsu novadā. Atrodas 86 km attālumā no Rīgas.
Apdzīvotā vieta atrodas pie autoceļa P14. Ciema apkārtnē atrodas Ungurs, atpūtas bāze.
Jemenas futbola izlase
Jemenas futbola izlase ir nacionālā futbola komanda, kas pārstāv Jemenu starptautiskās futbola sacensībās. Jemenas futbola izlasi pārvalda Jemenas Futbola asociācija. Līdz Jemenas apvienošanai - eksistēja gan Ziemeļjemenas, gan Dienvidjemenas futbola izlase. Formāli Jemenas izlase tiek uzskatīta par Ziemeļjemenas futbola izlases pēcteci.
68. gads
68. gads bija parastais gads, kas pēc Jūlija kalendārā sākās piektdienā.
Vertulova
Vertulova (arī Vjortulova) ir ciems Ludzas novada Rundēnu pagastā. Izvietojies pagasta dienvidos pie autoceļa P49 11 km no pagasta centra Rundēniem, 42 km no novada centra Ludzas un 287 km no Rīgas. No 1949. līdz 1960. gadam bija Vertulovas ciema padomes centrs. Vertulovā atrodas Vertulovas Svētās Dievmātes piedzimšanas pareizticīgo baznīca un kapsēta. Vertulovas viduslaiku senkapi ir vietējas nozīmes arheoloģijas piemineklis.
Amoliņš (uzvārds)
Amoliņš var būt:
Kur, priedīte, tavas skujas
Kur, priedīte, tavas skujas ir latviešu tautasdziesma Jāzepa Vītola apdarē, kas pirmo reizi atskaņota 1910. gada Piektajos vispārējos latviešu dziesmu svētkos.
Tautas dziesmas "Kur, priedīte, tavas skujas" apdare tapusi 1900. gadā, un tā veidota Vītolam raksturīgajā stilā ar ilustratīviem hromatismiem un vijīgu balsu apdari.
Hailuoto
Hailuoto (fi, sv) ir Somijas sala Botnijas līcī. Atrodas 53 kilometrus uz rietumiem no Oulu. Tāpat kā Botnijas līča pretējā, Zviedrijas krastā, piemēram, Augstā krasta reģionā, salā spēcīgi izostāzijas procesi — zemes slāņa celšanās pēc ledus vairoga pazušanas beidzoties ledus laikmetam. Sala parādījusies no ūdens apmēram pirms 1700 gadiem, bet divas galvenās salas savienojušās tikai pirms diviem gadsimtiem. Sala apdzīvota no 12. gadsimta. Ziemas apstākļos to ar kontinentu savieno ledus ceļš.
Metso
Metso Oyj (agrākie nosaukumi Outotec, Metso Outotec) ir Somijas uzņēmums, kas izstrādā, ražo, pārdod un licencē iekārtas un tehnoloģijas minerālu ieguvei, apstrādei, metalurģijai un šķembu drupināšanai. Tā galvenā mītne atrodas Helsinkos.
Uzņēmums ir dibināts 2006. gadā, no metalurģijas uzņēmuma Outokumpu atdalot metāla apstrādes iekārtu ražotāju Metso Outotec. 2020. gadā Outotec apvienojās ar uzņēmuma Metso Minerals nodaļu, un kopš 2023. gadā maija tā nosaukums ir Metso.
Metso Oyjakcijas tiek kotētas Nasdaq Helsinki biržā. Lielākie investori (2023. gada jūnijs): Solidium Oy (14,90 %), Varma pensiju fonds (2,91 %), Ilmarinen pensiju fonds (2,73 %).
Outokumpu Technology
1940. gadu beigās Somijas metalurģijas uzņēmuma Outokumpu Oyj zinātnieki un inženieri nodarbojās ar jaunu tehnoloģiju pētījumiem metāla ieguvē, meklējot alternatīvas elektroeneroietilpīgajai vara kausēšanai. 1949. gadā Harjavaltas rūpnīcā atklāja revolucionāru procesu, kuru nosauca par uzliesmojuma kausēšanu (fi). Šajā procesā karstumu ieguva, sadedzinot dzelzi un sēru, kuru satur rūda. Uzliesmojuma kausēšana tika izmantota arī citos Outokumpu metalurģiskajos procesos. 1949. gadā Pori tika izveidots Outokumpu metalurģisko pētījumu centrs.
1970. gados Outokumpu Technology atvēra pārdošanas birojus Kanādā, ASV, Meksikā un Brazīlijā, 1980. gados — Peru un Čīlē. Outokumpu Technology arī iepirka saistīto tehnoloģiju uzņēmumus: Kanādas Aisco Systems Inc. (alumīnija tehnoloģijas), Austrālijas Supaflo Ltd. (sabiezinātāji), Čīles Indepro S.A. (inženierija), ASV Carpco, Inc. un Inprosys, Inc. (fiziskā atdalīšana), Norvēģijas Nordberg Mills (smalcinātāji) un Boliden Contech AB (gāzes pārvietošana un precīzā metāla apstrāde).
2001. gada septembrī no Vācijas uzņēmuma Lurgi AG tika iegādāta metalurģijas nodaļa Lurgi Metallurgie GmbH, kas tika iekļauta Outokumpu Technology. 2001. gadā tika nopirkts Vācijas uzņēmums KHD Aluminium Technology GmbH.
Ap tūkstošgades miju Outokumpu Technology iegādājās divus filtru ražošanas uzņēmumus: Vācijas Eberhard Hoesch & Söhne GmbH un Nīderlandes Royal Pannevis BV, lai papildinātu savu keramisko filtru produktu līniju. 2004. gadā uzņēmums savu industriālo filtru biznesu (Ceramec, Hoesch un Pannevis) pārdeva Larox Oyj.
Outotec
2006. gada oktobrī Outokumpu tehnoloģiju nodaļa Outokumpu Technology Oyj tika pārdota ārējiem investoriem. Pēc tam Outokumpu Technology akcijas sāka kotēt Helsinku biržā. 2007. gada februārī uzņēmums iekļuva OMX Helsinki 25 indeksā. Outokumpu turēja 12 % Outokumpu Technology Oyj kapitāldaļu. 2007. gada aprīlī Outokumpu Technology Oyj mainīja nosaukumu uz Outotec Oyj.
2008. gadā tika nopirkts Kanādas kalnrūpniecības un metālapstrādes pakalpojumu uzņēmums Auburn Group. 2009. gadā Outotec un Igaunijas enerģētikas uzņēmums Eesti Energia izveidoja kopuzņēmumu Enefit Outotec Technology, lai attīstītu degslānekļa eļļas ražošanas tehnoloģijas; Outotec jaunajā uzņēmumā ieguva 40 % kapitāldaļu. Kopuzņēmums tika veidots uz Outotec Frankfurtes pētnieciskās laboratorijas bāzes. 2009. gada decembrī Outotec iegādājās uzņēmuma Ausmelt Ltd. 19,9 % akciju.